Anne-Marie Berglund
Store norske leksikon,Språk og litteratur,Litteratur i verden,Europa,Sveriges litteratur,Sveriges nyere litteratur
Anne-Marie Berglund var en svensk lyriker og forfatter som hovedsakelig skrev diktsamlinger, noveller og radiodrama. Hun knyttes til strømningen av bekjennelseslitteratur på 1970-tallet, og forfatterskapet hennes har en selvutleverende tone, med et åpenhjertet og sammensatt forhold til erotiske drifter og lyster i kvinnesinnet.
Berglund debuterte 1977 med diktsamlingen Luftberusningen. Senere utga hun romaner og flere kritikerroste novellesamlinger der erotikk og identitet er hovedtemaer. Hun vakte oppsikt med diktsamlingen Jag vill stå träd nu (2000) – en diktsamling som skriver fram et kvinneidentisk nullpunkt, hvor et lyrisk jeg forsøker å skrive seg ut av fastlagte roller og forventninger. Et interessant innblikk i hennes litterære metode gir Dagen då jag tog ledigt från romanen (2002), der hun kommenterer sitt eget forfatterskap. I 2005 utga hun en samling brev skrevet til sin mor over en lang årrekke, utgitt under tittelen Breven till mamma. Boken er illustrert med foto som Berglund selv har tatt.Berglund har finlandsvenske foreldre og er født i Helsingfors, men vokste opp i Sverige. Hun spilte i og regisserte pornofilmen Veckända i Stockholm (1976). Utgivelser  Luftberusningen (1977)  Mellan extas och fångenskap (1978)  Kvinnorna klär sig till brudar i år (1990)  Jag vill stå träd nu (2000) Raserier (Novellesamling, 1994)  En ödets gunstling (Novellesamling, 1980)  Flicklekar (Prosadikt, 1983)  Staden vid gränsen (Novellesamling, 1987)  Dansa min flicka (Roman, 1989)  Dam med dåligt rykte på sin vanliga runda (Novellesamling, 1991)  Episoderna. 33 reseminiatyrer (1997)  Dagen då jag tog ledigt från romanen (Roman, 2002)  Breven till mamma (2005) Les mer i Store norske leksikon Sveriges litteratur litteratur lyrikk Eksterne lenker Albert Bonniers Förlag: Anne-Marie Berglund Artikkel om blant annet Anne-Marie Berglund i Nordic Women's Literature